ms en id id en en en en en ar en ms fr ms hbs_lat az ms id ms ms ms ms ms ms ms ms id id ms id nds tr en id en en en en id ms en ms id tl tl en tr id en de ms id id id id ms ms de id tr pl en sl en en en en en en id de en en en ar ast en ms
`Malaysia' digunakan 74 tahun sebelum pembentukan Malaysia - abdnaddin
Ingin Berkisah Dengan Cara Sendiri
✔ abd naddin Diterbitkan 9:15 PTG
KOTA KINABALU: Nama `Malaysia' sudah digunakan 74 tahun sebelum pembentukan negara Malaysia pada 16 September 1963, kata seorang sejarawan dan ahli akademik,Profesor Madya Mat Zin Mat Kib.
Beliau berkata, perkataan itu digunakan dalam akhbar The British North Borneo Herald terbitan 1 Januari 1889 dalam satu nota laporan oleh J.E Tenison-Woods, seorang ahli kehormat Royal Asiatic Society bertajuk `Geographical Notes in Malaysia and Asia'.
Penemuan ini membetulkan kajian awal yang dibuat oleh pihak Arkib Negeri Sabah yang menyatakan bahawa perkataan Malaysia mula digunakan pada 1 JulaI 1929 keluaran akhbar yang sama, katanya kepada Utusan Borneo, kelmarin.
Prof.Madya Mat Zin, yang juga seorang pensyarah di Fakulti Sains Pentadbiran dan Pengajian Polisi Universiti Teknologi MARA Sabah mula terlibat dalam kajian sejarah sejak 1984 dan pernah membentangkan kertas kerja di peringkat kebangsaan dan antarabangsa manakala artikel kajiannya telah diterbitkan dalam pelbagai di dalam dan luar negeri.
Setakat ini, beliau telah menyunting beberapa buah buku dan menghasilkan buku antaranya, Kristian di Sabah 1884-1994 terbitan UKM dan Persatuan Buruh Keretapi Maut Siam- Burma terbitan UiTM.
"Sebelum ini, kita hanya tahu `Malaysia' digunakan apabila Sabah, Sarawak, Singapura dan Malaya membentuk sebuah negara baru yang diberi nama `Malaysia', pada 16 September 1963" katanya yang juga Ahli Persatuan Sejarah Malaysia Cawangan Sabah (PSMCS).
Sementara itu, akhbar The British North Borneo Herald pada 1 Julai 1929 menyiarkan rencana mengenai Gunung Kinabalu, yang menunjukkan gunung setinggi 13,455 kaki yang nemiliki pelbagai flora dan fauna yang unik merupakan gunung tertinggi di Malaysia.
"Itu bermakna nama Malaysia telah digunakan terlebih dahulu sebelum pembentukan Malaysia seperti yang terkandung dalam catatan sejarah yang ditemui itu," katanya.
Bagaimanapun, penemuan nama Malaysia yang digunakan lebih awal iaitu pada 1 Januari 1889 membuktikan bahawa nama Malaysia telah digunakan secara meluas oleh orientalis barat bagi merujuk kawasan Semenanjung Tanah Melayu dan kepulauan di kawasan Nusantara.
Katanya,Laporan yang dibuat oleh J.E Tenison-Woods dalam `Geographical Notes in Malaysia and Asia' memberikan maklumat ringkas mengenai catatan perjalanannya ke Semenanjung Tanah Melayu, Labuan, Brunei, Gaya, Sandakan di Borneo dan juga kunjungannya ke Sulu sekitar tahun 1883 hingga 1886 menggunakan HMS Pegasus.
Penemuan ini sekaligus merangsang para sejarawan untuk mengkaji lebih mendalam lagi mengenai kewujudan nama `Malaysia' dalam sejarah negara, katanya.
INI SEJARAH....Nama Malaysia digunakan sejak 1889, kata Prof.Madya Mat Zin Mat Kib sambil menunjukkan keratan akhbar The British North Borneo Herald.
Artikel Berkaitan Penulis Email
Berlangganan artikel terbaru dari blog ini langsung via email
SUARA RAKYAT 23 Julai 2009 9:40 PTG
salam.. kena cek.. bahan kertas yang digunakan
JeJai 2 Disember 2011 10:15 PG
aku mmg percaya dengan agenda ini. byk penipuan dan keraguan terhadap negara dan kerajaan kita. nice post admin. TQ
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin